Curs gratuït virtual dirigit a pares i mares per a previndre les conductes de riscos en els adolescents
28/10/2015

# Curs gratuït virtual dirigit a pares i mares per a previndre les conductes de riscos en els adolescents

[![Curs gratuït virtual dirigit a pares i mares per a previndre les conductes de riscos en els adolescents](/images/noticias/2015/10/curso-en-familia-ca.jpg)](/images/noticias/2015/10/curso-en-familia-ca.jpg)

28.10.2015

El curs començarà el pròxim 9 de novembre i finalitzarà el 20 de desembre

L’Ajuntament de Paterna, a través de la Unitat de Prevenció Comunitària de Conductes Addictives (UPCCA), ha obert el termini d’inscripció per a un nou curs online dirigit a famílies amb fills en edat escolar amb l’objectiu de dotar els pares i mares dels instruments necessaris per a previndre, en l’àmbit familiar, conductes de risc dels seus fills especialment en relació amb el consum de drogues.

Organitzat per la Conselleria de Sanitat i amb la col•laboració de la Fundació d’Ajuda contra la Drogoaddicció, el curs és totalment gratuït i es podrà realitzar tant en castellà com en valencià.

El curs donarà començament el 9 de novembre i finalitzarà el 20 de desembre i comptarà amb diferents recursos i estratègia per a exercir de forma efectiva la influència de la família en els adolescents a l’hora d’afrontar situacions de conflicte.

Entre el temari que s’impartirà, s’inclouen qüestions relatives a les emocions en xiquets i adolescents i com ajudar els fills a afrontar-les, potenciant una afectivitat sana en la família; la prevenció de l’abús de les noves tecnologies aprenent vocabulari i riscos d’internet o els perills de l’estrés familiar i tècniques per a gestionar-ho.

A més i seguint la línia de l’anterior curs virtual per a pares de la Conselleria de Sanitat, s’aprofundirà en l’estreta relació que estableixen els jóvens entre oci i drogues i com els pares poden manejar situacions d’especial conflicte que es produeixen en eixe àmbit com poden ser l’hora d’arribada a casa o la paga setmanal.

Finalment, també s’abordarà el tema de la violència a través del coneixement de variants i oferint solucions pràctiques com a tècniques de relaxació o de maneig de la ira.

Com en edicions anteriors, a més del temari també s’obrirà un fòrum interactiu on debatre els temes tractats amb altres pares i professionals així com un centre de documentació on es podran trobar documents d’interés i enllaços a altres pàgines recomanades pels tutors. Els usuaris comptaran amb tutories personalitzades i un canal d’orientació familiar gratuït a què s’accedirà per videoconferència i que permetrà una atenció personalitzada i de seguiments.

Inscripcions

Per a més informació les persones interessades poden contactar amb la UPCCA de l’Ajuntament de Paterna en el telèfon 96 305 30 39. Les inscripcions podran realitzar-se a través de l’aula virtual de la Fundació d’Ajuda contra la Drogoaddicció (FAD) i en el [següent enllaç](http://www.aulavirtualfad.org/enfamilia_VALENCIA2.htm "Inscripción en curso") .